**Ministru kabineta rīkojuma projekta**

**,,Par apropriācijas pārdali no budžeta resora ,,74. Gadskārtējā valsts budžeta izpildes procesā pārdalāmais finansējums” programmas 11.00.00 ,,Demogrāfijas pasākumi” uz Sabiedrības integrācijas fonda budžetu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par apropriācijas pārdali no budžeta resora ,,74. Gadskārtējā valsts budžeta izpildes procesā pārdalāmais finansējums” programmas 11.00.00 ,,Demogrāfijas pasākumi” uz Sabiedrības integrācijas fonda budžetu” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz likuma ,,Par valsts budžetu 2021.gadam” 53.pantu un Covid-19 infekcijas izplatības seku pārvarēšanas likuma 24.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 infekcijas izplatības seku pārvarēšanas likumā noteiktais mērķis ir noteikt tiesisko kārtību Covid-19 infekcijas izplatības laikā, paredzot atbilstošu pasākumu kopumu Covid‑19 izplatības seku pārvarēšanai un īpašos atbalsta mehānismus un izdevumus, kas tieši saistīti ar Covid-19 izplatības ierobežošanu, lai nodrošinātu sabiedrības ekonomiskās situācijas uzlabošanos un veicinātu valsts tautsaimniecības stabilitāti.  Covid-19 infekcijas izraisīto seku rezultātā faktiski visas ģimenes sastopas ar sarežģītiem apstākļiem, kas saistīti ar sociālo distancēšanos, attālinātu darbu un attālinātām mācībām, paaugstinātu spriedzi ģimenēs un vecāku iespējām iesaistīties ģimenes un bērnu ikdienas dzīvē. Lai sekmētu ģimeņu atbalsta politikas īstenošanu, ir nepieciešams veicināt valsts atbalstu pēc iespējas plašākam ģimeņu lokam un mazināt Covid‑19 pandēmijas radīto sociālās spriedzes pieaugumu sabiedrībā un ģimenēs.  Projekts paredz papildu finansējuma piešķiršanu Sabiedrības integrācijas fonda (turpmāk – Fonds) īstenotajam valsts budžeta finansētās programmas „Ģimenei draudzīga pašvaldība” atklāta projektu pieteikumu konkursam „Ģimenei draudzīgas vides veidošana” (turpmāk – Konkurss). Programmas „Ģimenei draudzīga pašvaldība” mērķis ir nodrošināt atbalstu nevaldības organizāciju (turpmāk – NVO) iniciatīvām ģimenēm draudzīgas vides veidošanā un sabiedrības līdzdalības veicināšanā, sekmējot pozitīvu attieksmi un veicinot ģimeņu atbalsta politikas jautājumu risināšanu pašvaldībās. Konkursa mērķis ir atlasīt tos NVO projektus, kuri, īstenojot aktivitātes, kas saistītas ar ģimenisku vērtību godināšanu un pasākumiem bērniem, sniedz ieguldījumu programmas „Ģimenei draudzīga pašvaldība” mērķa sasniegšanā.  Konkursa ietvaros paredzētie pasākumi un aktivitātes sniegs ieguldījumu demogrāfijas pasākumu īstenošanā. Latvijas ģimeņu dalība NVO organizētajos pasākumos motivēs ģimenes apzināties ģimenes vērtības, kā arī īstenotās aktivitātes dos iespēju aktualizēt ģimenisku pasākumu organizēšanu un nozīmi. Lai celtu un stiprinātu ģimenes vērtības sabiedrībā, būtiski ir sniegt atbalstu Konkursā paredzētajām iniciatīvām (piemēram, Ģimenes dienas, Tēvu dienas, bērnu nometnes u.c. pasākumu ietvaros) ir būtiska loma demogrāfijas programmas mērķu sasniegšanā, veidojot ģimenei draudzīgu vidi. Konkursa norise un atbalstāmās aktivitātes ir saskaņotas Fonda demogrāfijas programmu Konsultatīvi stratēģiskajā padomē.  2021.gada 12.februārī Fonda padome apstiprināja Konkursa nolikumu (prot. Nr.2 6.2.punkts), kurā noteikts, ka programmas „Ģimenei draudzīga pašvaldība” ietvaros plānots atbalstīt projektus 170 000 *euro* apmērā, kas ietver šādus darbības virzienus:   1. pasākumi bērniem, tai skaitā nometņu rīkošana, ģimenisku vērtību godināšana – pieejamais finansējums ir 100 000 *euro*, projektam minimālais finansējums ir 1 500 *euro*, maksimālais finansējums ir 10 000 *euro*; 2. pasākumi ģimenisku vērtību godināšanai – pieejamais finansējums ir 70 000 *euro*, projektam minimālais finansējums ir 1 500 *euro*, maksimālais finansējums ir 7 000 *euro*.   Programmā „Ģimenei draudzīga pašvaldība” paredzētā atbalsta summa tika noteikta, pamatojoties uz 2020.gada konkursu pieredzi, kad kopā tika iesniegti 59 projektu pieteikumi. 2021.gada 8.martā Fonda sekretariāts Konkursa ietvaros saņēma 186 projektu pieteikumus, kas ir otrs lielākais pieteikumu skaits Fonda vēsturē, kāds saņemts atklātā projekta konkursā. 178 projektu pieteikumos, kuri ir iesniegti Konkursa nolikumā noteiktajā termiņā, kopējais pieprasītā finansējuma apmērs ir 1 733 343,16 *euro*. Šāds konkursā iesniegto projektu skaita un pieprasītā finansējuma apjoma pieaugums ir nebijis precedents visā Fonda pastāvēšanas vēsturē attiecībā uz valsts budžeta finansētajām programmām, kad ar šim mērķim atvēlēto finansējumu ir iespējams atbalstīt vien 10% no iesniegtajiem projektiem, lai gan vairākums no projektiem atbilst Konkursa nolikumā noteiktajiem kvalitātes kritērijiem un sniedz ieguldījumu programmas „Ģimenei draudzīga pašvaldība” mērķa sasniegšanā. Konkursa projektu pieteikumu, kas vērsti uz harmoniskas sabiedriskās dzīves atjaunošanu tieši ģimenēm ar bērniem, apjomīgais projektu pieteikumu skaits liecina par Konkursa aktualitāti un nozīmīgumu Covid-19 pandēmijas laikā.  Ņemot vērā radušos situāciju, ka saņemto pieteikumu skaits ir ievērojami lielāks par plānoto un saņemto pieteikumu pieprasītā finansējuma kopsumma ir ievērojami lielāka par Konkursā pieejamo finansējumu, Fonda padome 2021.gada 9.aprīļa padomes sēdē (prot. Nr.4 10.punkts) nolēma programmas „Ģimenei draudzīga pašvaldība” ietvaros pārdalīt papildu finansējumu 100 000 *euro* apmērā Konkursa īstenošanai, tomēr arī tas ir nepietiekami, jo sedz vien 15,6% no Konkursā pieteiktās summas.  Ņemot vērā kvalitatīvo projektu pieteikumu skaitu, Konkursa aktualitāti sabiedrībā, it īpaši Covid-19 pandēmijas laikā, Konkursam ierobežotos finanšu līdzekļus, kā arī to, ka šādu projektu pieteikumu skaitu nebija iespējams prognozēt, balstoties uz iepriekšējā gada pieredzi, Projekts paredz papildus finansējuma 330 000 *euro* apmērā piešķiršanu Konkursa īstenošanai, veicot apropriācijas pārdali no budžeta resora ,,74. Gadskārtējā valsts budžeta izpildes procesā pārdalāmais finansējums” programmas 11.00.00 ,,Demogrāfijas pasākumi” uz Fonda budžetu.  Papildu finansējums 330 000 *euro* apmērā, atbilstoši Konkursa komisijas iesniegtā vērtējuma kopsavilkumam, sniegs iespēju atbalstīt visus tos projektus, kuri saņēmuši vērtējumu vismaz 28 punktus (no maksimāli iespējamiem 33), tādējādi atbalstot ap 51 projektu no kopumā 158 projektiem, kas atbilst minimālajām kvalitātes prasībām.  Fonda padomes sēde, kurā tiks apstiprināti konkursa rezultāti, atbilstoši programmā „Ģimenei draudzīga pašvaldība” pieejamiem finanšu līdzekļiem, norisināsies 2021.gada 30.aprīlī. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Fonds. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ģimenes, Latvijas Republikā reģistrētas biedrības un nodibinājumi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 330 000 | 0 | 0 | 0 | 0 | 0 |
| 2.1. valsts pamatbudžets | 0 | 330 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -330 000 | 0 | 0 | 0 | 0 | 0 |
| 3.1. valsts pamatbudžets | 0 | -330 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +330 000 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējums 330 000 *euro* apmērā paredzēts NVO projektu īstenošanai (subsīdijas un dotācijas). Atbalstāmā projekta pieteikuma minimālais finansējums ir 1 500 *euro*, un maksimālais projekta pieteikuma finansējums ir 7 000 *euro* projektiem, kas paredzēti pasākumiem ģimenisku vērtību godināšanai, un 10 000 *euro* projektiem, kas paredzēti pasākumiem bērniem, tai skaitā vasaras un rudens nometņu rīkošanai, ģimenisku vērtību godināšanai.  Ņemot vērā Konkursā pieteikto projektu vidējo finansējuma apmēru (iesniegti 178 projektu pieteikumi par kopējo summu 1 733 343,16 *euro* apmērā), kā arī saskaņā ar Konkursa komisijas iesniegtā vērtējuma kopsavilkumu, papildus piešķirtais finansējums indikatīvi ļaus nodrošināt finansējumu aptuveni 51 projektam (no 158 projektiem, kas atbilst minimālajām kvalitātes prasībām). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | No budžeta resora ,,74. Gadskārtējā valsts budžeta izpildes procesā pārdalāmais finansējums” programmas 11.00.00 ,,Demogrāfijas pasākumi” pārdalīto finansējumu uz Fonda programmu 01.00.00 ,,Sabiedrības integrācijas fonda vadība” plānots izlietot 2021.gadā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Fonds. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Šaicāne 67330310

[Jelena.Saicane@km.gov.lv](mailto:Jelena.Saicane@km.gov.lv)